Document ID: 32011R1048

RÅDETS FORORDNING (EU) Nr. 1048/2011
af 20. oktober 2011
om ophævelse af forordning (EF) nr. 1763/2004 om indførelse af visse restriktive foranstaltninger til støtte for den effektive gennemførelse af mandatet for Det Internationale Krigsforbrydertribunal vedrørende det Tidligere Jugoslavien (ICTY)
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 215,
under henvisning til Rådets afgørelse 2010/603/FUSP af 7. oktober 2010 om yderligere foranstaltninger til støtte for den effektive gennemførelse af mandatet for Det Internationale Krigsforbrydertribunal vedrørende det Tidligere Jugoslavien (ICTY) (1),
under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
ud fra følgende betragtninger:
(1)
Ved Rådets forordning (EF) nr. 1763/2004 (2) gives afgørelse 2010/603/FUSP virkning, idet forordningen, til støtte for ICTY's mandat, indefryser visse personers aktiver.
(2)
Afgørelse 2010/603/FUSP udløb den 10. oktober 2011.
(3)
Det er derfor hensigtsmæssigt at ophæve forordning (EF) nr. 1763/2004 med øjeblikkelig virkning -
VEDTAGET DENNE FORORDNING:
Artikel 1
Forordning (EF) nr. 1763/2004 ophæves.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 20. oktober 2011.

Labels: 13
18
11
5